p

Dopisg1

## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0001/2023-39

Datum: 11.12.2023

**ZAPISNIK 9. SEJE NADZORNEGA ODBORA OBČINE ŽIROVNICA**

ki je bila v ponedeljek 11. decembra 2023, ob 16.30 uri, v prostorih Občine Žirovnica; Breznica 3, Žirovnica.

Prisotni člani NO: Urška Zoya Vidmar, mag. Franc Zupan

Ostali prisotni: Petra Žvan

Svojo odsotnost je upravičil g. Simo Narić.

Predsednica nadzornega odbora je pozdravila vse prisotne in ugotovila, da sta na seji prisotna 2 člana NO in je seja sklepčna.

Zaradi odsotnosti g. Narića, se iz dnevnega reda izvzameta točki 1334 in 1411 in se prestavita na eno od naslednjih sej v letu 2023 oziroma 2024.

V nadaljevanju je predsednica NO predlagala sledeči nov dnevni red seje:

1. **Potrditev zapisnika 8. redne seje NO in pregled realizacije sklepov zadnje seje**
2. **Proračunska postavka 1413 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna in pregled stroškov)**
3. **Vprašanja in pobude**

Člani NO so glasovali o dnevnem redu seje:

Prisotni: 2

Za: 2

Proti: /

Predsednica NO je ugotovila, da je bil dnevni red sprejet.

**AD1. Potrditev zapisnika 8. redne seje NO in pregled realizacije sklepov zadnje seje**

Na zapisnik ni bilo pripomb, zato je bil na glasovanje dan naslednji

**SKLEP številka 21:**

**Potrdi se zapisnik 8. redne seje Nadzornega odbora Občine Žirovnica z dne 27.11.2023.**

Prisotni: 2

Za: 2

Proti: /

**AD 2. Proračunska postavka 1413 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna in pregled stroškov)**

Predsednica je povedala, katera dokumentacija je bila poslana članom NO po elektronski pošti do seje odbora. Na podlagi sklepa seje NO 14.11.2023 je ZTK dne 22.11.2023 predložil zahtevano dokumentacijo v zvezi s predmetom nadzora.

Člana NO ugotavljata, da je bilo s strani ZTK izplačan avtorski honorar na podlagi pogodbe, ki ni bila podpisana s strani avtorice, ki je med tem umrla. Ugotavljajo, da je bilo izplačilo izvedeno brez pravne podlage. Prosijo za pojasnilo.

ZTK se prosi za obrazložitev vsebine pogodbe z Janom Čelesnikom (št. pogodbe: 02/23), v 2. členu pogodbe so navedena dela, ki naj bi jih podjemnik opravlja, 4. člen pa določa zgolj eno vrsto dela – vodenje. Katera dela so bila dejansko izvršena po navedeni pogodbi.

Podjemna pogodba z Darkom Pogačarjem: na kateri osnovi je bila določena urna postavka glede na to, da imenovani uporablja svoje orodje.

Prosijo za predložitev pravilnika o uporabi službenih mobitelov zaposlenih na ZTK.

Člana NO prosita za finančno poročilo za Festival Kašart 2023 ter finančno uspešnost festivala.

Pogodba Sintal za storitev varovanja konec tedna v času poletne sezone (junij – september), okviren znesek storitve po pogodbi bi znašal okoli 830 EUR. Dejansko pa je bilo Sintalu izplačano bistveno več sredstev, zato člani NO predvidevajo, da ZTK ni predložil pogodb za vsa dela, ki jih je zaračunal Sintal. Zanima jih ali je s Sintalom sklenjeno več pogodb. Prosijo še za pojasnilo kako je lahko najeta varnostna služba za obhod piknik prostorov v Završnici, če so bili piknik prostori oddani v najem TVD Partizan. Ali so se ti stroški prefakturirali TVD, če da v kakšni višini, če ne zakaj ne.

Prosijo tudi za predložitev vseh pogodb za storitve varovanja, ki jih je ZTK sklenil v letu 2022.

Pogodba za vzdrževalna dela v parku s TVD Partizan: ni navedena kvadratura zemljišč, ki so predmet vzdrževanja po pogodbi. Prosijo tudi za podatek koliko ponudb je ZTK pridobila za predmetna dela vzdrževanja RPZ. Zakaj je v pogodbi, kot predmet vzdrževanja navedeno tudi zemljišče s parc št. 62/9 k.o. Zabreznica, ki v naravi predstavlja odbojkarsko igrišče, ki je predmet najemne pogodbe s TVD partizan.

Najemna pogodba med ZTK in TVD partizan za oddajo nepremičnin v RPZ: namera o oddaji premoženja je bila objavljena 7.4.2022, kako se lahko pogodba uporablja od 1.1.2022, če je bila pogodba podpisana 23.5.2022. Prosijo za pojasnilo, ker retroaktivnost pogodbe po mnenju članov NO ni možna. Zakaj ni določbe glede usklajevanja pogodbenega zneska s stopnjo inflacije.

Pri pregledu spletnega portala [www.zavrsnica.si](http://www.zavrsnica.si), katerega je TVD partizan dobil v uporabo od ZTK je bilo ugotovljeno, da se na tej spletni strani uglašuje in oddaja tudi nogometno igrišče za mali nogomet. Prosijo za informacije za katero igrišče gre v danem primeru, saj v pogodbi o najemu nogometnega igrišča ni navedenega. Na kakšni osnovi TVD trži to nogometno igrišče, ki ga vzdržuje ZTK.

Glede na to, da se piknik prostori v sezoni oddajajo za tržno najemnino, je najemnina zanje v višini 1.000 EUR letno po mnenju članov NO prenizka, zato predlagajo da se po preteku najemne pogodbe najemnine iz 6. člena najemne pogodbe ustrezno uskladijo z tržnimi razmerami. Člani NO so menja, da trenutna najemna pogodba sklenjena med ZTK in občino s TVD ni sklenjena v duhu dobrega gospodarja. Potrebno je razmisliti tudi o tem, da bi ZTK namesto fiksne najemnine, zaračunaval TVD-ju dogovorjeni delež od ustvarjenih prihodkov od trženja piknik prostorov in igrišč v RPZ.

Člana No prosita za pojasnilo glede realizacije stroškov dela v letu 2022 in prvih 9 mesecih 2023, saj je bilo na 7. seji s strani direktorja ZTK pojasnjeno, da imajo trenutno 1 zaposlenega manj kot v preteklih letih, stroški dela pa so v prvih 9 mesecih 2023 višji kot celo leto 2022.

Člana NO prosita še za konto kartice prometa po dobaviteljih za obdobje 1.1. do 30.11.2023 (pdf format).

Podatki se predložijo do naslednje seje NO, v kolikor je možno.

Po pregledu dokumentacije in razpravi je predsednica predlagala naslednji

**SKLEP številka 22:**

**Člana NO sta se seznanila s predloženimi pogodbami z izvajalci storitev in ostalo dokumentacijo, ki se na nanaša na proračunsko postavko 1413. Predloži se vsa dokumentacija razprave pod to točko (proračunska postavka 1413).**

Prisotni: 2

Za: 2

Proti: /

**AD 3. Vprašanja in pobude**

V januarju 2023 se sprejme program dela za leto 2024 in poročilo o delu za leto 2023. 19.12.2023 ob 16.30 bo zadnja se NO v letu 2023, kjer se bo obravnavalo gradivo prejeto s strani ZTK iz prejšnje točke.

Dnevni red naslednje seje bo ločeno PP 1413 in ločeno postavki 1334 in 1411.

Seja je bila zaključena ob 19.10 uri.

Zapisala:

Petra Žvan, univ.dipl.ekon.

**Urška Zoya Vidmar, mag.prav.in manag.neprem.**

**Predsednica**